Frykter at regjeringen stikker av fra forsvarsregningen
Huitfeldt er leder i Stortingets utenriks og forsvarskomite, og går nå hardt ut mot regjeringens behandling av langtidsplanen for Forsvaret. – Regjeringens frist for å få behandlet saker i Stortinget før sommeren, gikk ut 29. april. Regjeringen skyver nå regningen foran seg og over stortingsvalget i 2017, sier Huitfeldt til VG. Hun frykter at det kommer et forsvarsbudsjett til høsten, uten de pengene som er strengt nødvendig for å ruste opp Forsvaret slik sikkerhetssituasjonen ser ut nå. Erna til NATO-Jens: Norge når ikke NATO-målet– Først skylder de på forgjengerne for underfinansiering, og så skyver de regningen foran seg. Det finnes et godt ord for det: Ansvarsfraskrivelse, sier Huitfeldt. Hun viser til kritikken fra Høyre mot den rødgrønne regjeringen, som startet allerede i 2012: – I 2012 sa Ine Eriksen Søreide at Høyre ville sørge for økt operativ evne i Forsvaret. Men på deres vakt har de latt det gå motsatt vei. Det sa forsvarssjefen da han la fram årspporten i vår: At Forsvarets operative evne er svekket fra 2014 til 2015, sier hun. Les også: Mangel på reservedeler truer forsvarsøkonomien – Det som åpenbart har skjedd, er at regjeringen ikke ønsker å betale for den styrkingen av Forsvaret som de selv har varslet. De skyver på regningen. Når Stortinget ikke rekker å vedta planen før sommeren, kan regjeringen lage et forsvarbudsjett for 2017 hvor de ikke trenger å ta høyde for en ny plan. Det kan bety ett år på sparebluss, legger hun til.I vår har landsmøtene i begge regjeringspartiene skjerpet kravene til sin egen regjering for å få forsvarsbudsjettet opp til NATOs målsetting, to prosent av BNP til forsvar innen 2023. Les også: Presser Erna Solberg for forsvars-penger – Jeg leser det som at de som kjenner prosessen internt i regjeringspartiene er alvorlig bekymret, og ønsker å gi tydelig beskjed om det, sier Huitfeldt. Forsvarsminister Ine Eriksen Søreide (H) svarer via sin politiske rådgiver Audun Halvorsen (H). Han skriver i en epost til VG at planen er under ferdigstillelse i regjeringen: «Regjeringen vil legge frem en langtidsplan som medfører et betydelig løft for Forsvaret og landets forsvarsevne. Regjeringen har konsekvent holdt seg til samme budskap hva gjelder fremleggelsen av planen: Den vil bli oversendt Stortinget i vårsesjonen. Det står fortsatt ved lag, og det har ikke vært noen endring i dette», uttaler Halvorsen.Han skriver at regjeringen har jobbet ut fra et langt bredere og dypere beslutningsgrunnlag enn tidligere: «I tillegg til Forsvarssjefens fagmilitære råd har vi fått rapporten fra Ekspertgruppen, et sikkerhetsfaglig råd fra NSM og rapporten fra McKinsey om rasjonalisering av administrasjon og støttefunksjoner, og vernepliktsutvalget. Regjeringen mener det er viktig å legge frem en gjennomarbeidet, helhetlig og bærekraftig plan», skriver Halvorsen. Politisk ledelse i FD avviser også at 2017-budsjettet ikke vil ta utgangspunkt i langtidsplanen: «Arbeidet med planen og arbeidet med statsbudsjettet skjer som normalt i parallell og tett sammenheng. Det vil være fullt mulig å implementere tiltakene i planen fra 2017 – dette skjer hvert eneste budsjettår», tilføyer Audun Halvorsen.
Stortinget venter utålmodig på langtidsplanen for Forsvaret, og regjeringen er nå 12 dager på overtid etter Stortingets frist. Anniken Huitfeldt (Ap) frykter at regjeringen kan stikke av fra regningen.